ඒ සඳහා සියලූම අංශ සම්බන්ධීකරණය කරමින් තම අමාත්‍යාංශය කටයුතු කරන බව ඇය කියා සිටියා.එමෙන්ම, වෛරසය මෙරටට ඇතුළුවීම වැළැක්වීම සඳහා කටුනායක ගුවන්තොටුපලේ මෙන්ම, කොළඹ සහ ගාල්ල වරායන්හි ද, විශේෂ ආරක්ෂණ වැඩපිළිවෙලක් දියත් කර ඇති බව සෞඛ්‍ය සේවා අධ්‍යක්ෂ ජනරාල් වෛද්‍ය අනිල් ජාසිංහ ප්‍රකාශ කළා.මේ අතර, කොරෝනා වෛරසය ආසාදනය වී ඇති බවට මතු වූ සැකය මත අංගොඩ ජාතික බෝවන රෝග විද්‍යායතනය වෙත ඇතුළත් කළ රෝගීන් සිව්දෙනාට එම වෛරසය ආසාදනය වී නොමැති බවට සිදුකළ පරීක්ෂණවලදී හෙලි වී තිබෙනවා.